b"\n_START_ARTICLE_\nThe King's Speech\n_START_SECTION_\nJalan cerita\n_START_PARAGRAPH_\nRaja George V mangkat tahun 1936 dan putera sulungnya David naik takhta sebagai Raja United Kingdom yang baharu. Walau bagaimanapun, setelah beberapa lama kemudian mahu berkahwin dengan seorang sosialit kaya dari Amerika Syarikat bernama Wallis Simpson. Edward sebagai Ketua Gereja England dilarang berkahwin dengan Simpson memandangkan dua bekas suami yang diceraikan Simpson masih hidup lagi. Pada ketika ini juga, pewaris kedua takhta iaitu Putera Albert, Duke York mendapakan latihan khas daripada seorang pakar terapi percakapan dari Australia bernama Lionel Logue untuk merawat kegagapan yang sudah lama dihidapinya._NEWLINE_Apabila Edward VIII memutuskan untuk turun takhta serta melepaskan semua gelaran dirajanya untuk berkahwin dengan Simpson, Albert kini mendapat peluang besar mewarisi takhta diraja United Kingdom; Albert segera berbuat demikian atas saranan Perdana Menterinya Stanley Baldwin. Pewaris yang bergelar Raja George VI kini bertemu Lionel untuk membincangkan persiapan sebelum baginda ditabalkan. Apabila Perang Dunia Kedua meletus dan baginda dikehendaki membuat kenyataan mengisytiharkan perang bersama Perancis ke atas Jerman Nazi pada tahun 1939, Lionel dipanggil ke Istana Buckingham untuk sama-sama menyiapkan bersama ucapan tersebut agar ia dapat dijalankan dengan lancarnya bagi rakyat jelata baginda raja di Britain dan seluruh pelusuk Empayar British."